Tundub, et tõeline Austraalia südasuvi  hakkab end alles nüüd vaikselt ilmutama. Kui veel aasta lõpul varjutasid linna pilved ning temperatuur püsis üpris mõistlikult 20 ja 30 plusskraadi vahel, siis aasta algusest alates on ilm võtmas järjest tuure üles. Ligi nädal otsa on päevad olnud selgelt pilvitud ja päikesepaistelised. Hoiatatakse erakordselt kõrge ultraviolettkiirguse eest. Seetõttu on kõige targem päevasel ajal tubades püsida (UV kiirgus on kõrge ka pilvise ilmaga) või vähemasti välja minnes end korralikult päikesekreemiga kokku möksida.